kertoo sekä saaren työntekijöistä että sen potilaista, ihmisistä joiden väliltä rajat alkavat liueta, kun saari alkaa etääntyä mantereesta muutenkin kuin metaforisesti. Kauniilla ja runollisella kielellä Kaukonen luotaa hulluuden määrittelemisen käytäntöjä ja aikojen yli säilyvää ihmisenä olemisen vaikeutta.

Tatko / Nina Gimishanov (373420), lukija Anu Vilhunen, kesto 8 h 23 min Tarina kulttuurien välissä kasvamisesta, identiteetin löytämisestä, intohimosta, sovinnosta ja rakkaudesta. Tatko tarkoittaa bulgariaksi isää. Se on kertomus Ninasta, joka kasvaa kulttuurien välissä, bulgarialaisen maahanmuuttajaisän ja suomalaisen äidin tyttärenä, eikä tunne olevansa kotona enempää Suomessa kuin Bulgariassakaan. Kaiken takana tuntuu aina vaikuttavan isä, joka on häpeällisen erilainen kuin muut isät, mutta myös intohimoinen eri tavalla kuin tylsät suomalaiset. Tatko on kaunis, tulinen, silmiä avaava, kiehtova ja järisyttävän hieno esikoisromaani.

Queenie / Candice Carty-Williams (372730), lukija Tanja Paananen, kesto 10 h 58 min Girls kohtaa Zadie Smithin. Raikas ja rohkea romaani kaikille, jotka ovat etsineet rakkautta ja löytäneet jotain ihan muuta. Queenie Jenkins on nuori britannianjamaikalainen toimittaja, jonka vuosi ei ole mennyt aivan putkeen. Queenien poikaystävä haluaa 'tauolle'. Queenien gynekologi luulee, että hänet on pakotettu seksityöhön. Queenielle #blacklivesmatter ja #metoo eivät ole pelkkiä hashtageja, mutta juttuideat niistä eivät kiinnosta hänen päätoimittajaansa. Queenien ystävät ovat parhaita maailmassa, kunnes eivät enää ole. Queenien perhe ei usko terapiaan. Queeniekään ei jaksa kaikkea. Queenie on hauska, aito ja niin hiton samastuttava. Queenie on ilmiö.

Taivaallinen vastaanotto / Jukka Viikilä (373989), lukija t, kesto 13 h 18 min Finlandia-voittajan odotettu toinen romaani on kuriton kertomus yksinäisyydestä, hengenvaarallisesta sairaudesta ja romaanin vastaanotosta. Kirjailija Jan Holm joutuu pikaiseen leikkaukseen: veri hänen sydämessään on kiertänyt väärään suuntaan ties kuinka kauan. Holm julkaisee sairaalasta päästyään omakohtaisen romaanin, josta ja jonka kirjoittajasta jokaisella on pian mielipide. Taivaallinen vastaanotto on tuhannen aiheen ja henkilön romaani, jossa on vahva omakohtainen ydin. Se on kommentaari, tutkimus, sanasto, palaute ja google-haku, villi selitysteos sekä moniääninen kertomus lukevista helsinkiläisistä.

Niin metsä vastaa : novelleja [selkokirja] // Tuija Takala (373610), lukija Maija-Liisa Ström, kesto 2 h Kirjassa Niin metsä vastaa on 13 novellia. Niissä henkilöille tapahtuu metsässä asioita, joita he eivät osaa odottaa. Kirjan novelleissa on myös jotain salaperäistä. Ihmiset ovat ennen uskoneet, että metsässä ja puissa on salaisia voimia. Onko niitä myös nyt? Se selviää novelleista. Tuija Takala on äidinkielen ja suomen opettaja Helsingistä, joka on kirjoittanut selkokielisiä runoja, novelleja ja romaanin ja mukauttanut suomalaista kirjallisuutta selkokielelle.

Olive, taas / Elizabeth Strout (372494), lukija Anu Vilhunen, kesto 10 h 14 min Riipaiseva, hienovaraisen koominen romaani Olive Kitteridgesta, jolle vanhuus on kauhistus - ja sittenkin uusi mahdollisuus. Olive Kitteridge on yhtä pisteliäs ja hankala kuin aina, mutta tällä kertaa hänellä on syytä ollakin. Rakas aviomies Henry on kuollut, välit ainoaan lapseen ovat tulehtuneet ja uusi avioliitto on